
LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2024 M. BIRŽELIO 6 D. ĮSAKYMO NR. A1-387 „DĖL NEVYRIAUSYBINIŲ ORGANIZACIJŲ VEIKLOS STIPRINIMO 2025–2028 METŲ VEIKSMŲ PLANO PATVIRTINIMO“ PAKEITIMO

 Nr. 
Vilnius 

Pakeičiu Lietuvos Respublikos socialinės apsaugos ir darbo ministro 2024 m. birželio 6 d. įsakymą Nr. A1-387 „Dėl Nevyriausybinių organizacijų veiklos stiprinimo 2025–2028 metų veiksmų plano patvirtinimo“ ir jį išdėstau nauja redakcija:

„LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS
DĖL NEVYRIAUSYBINIŲ ORGANIZACIJŲ VEIKLOS STIPRINIMO
2025–2029 METŲ VEIKSMŲ PLANO PATVIRTINIMO

Vadovaudamasi Lietuvos Respublikos strateginio valdymo įstatymo 25 straipsnio 1 dalimi, Lietuvos Respublikos nevyriausybinių organizacijų plėtros įstatymo 4 straipsnio 2 dalies 1 punktu, Lietuvos Respublikos bendruomeninių organizacijų plėtros įstatymo 5 straipsnio 2 dalimi, įgyvendindama Lietuvos Respublikos Vyriausybės 2010 m. kovo 24 d. nutarimo Nr. 330 „Dėl ministrams pavedamų valdymo sričių“ 7.15 papunktį, Lietuvos Respublikos socialinės apsaugos ir darbo ministerijos nuostatų, patvirtintų Lietuvos Respublikos Vyriausybės 1998 m. liepos 17 d. nutarimu Nr. 892 „Dėl Lietuvos Respublikos socialinės apsaugos ir darbo ministerijos nuostatų patvirtinimo“, 7.14 bei 22.2 papunkčius ir atsižvelgdama į 2021–2030 metų nacionalinio pažangos plano, patvirtinto Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“, 1 priede nurodyto 2 tikslo 2.7 uždavinį:
1. Tvirtinu Nevyriausybinių organizacijų veiklos stiprinimo 2025–2029 metų veiksmų planą (pridedama).
2. Siūlau savivaldybėms dalyvauti įgyvendinant šio įsakymo 1 punkte nurodytą planą.“

PATVIRTINTA
Lietuvos Respublikos socialinės apsaugos ir darbo ministro 
2024 m. birželio 6 d.įsakymu Nr. A1-387
(Lietuvos Respublikos socialinės apsaugos ir darbo ministro 2026 m.          d. įsakymo 
Nr. 
redakcija)

NEVYRIAUSYBINIŲ ORGANIZACIJŲ VEIKLOS STIPRINIMO 2025–2029 METŲ VEIKSMŲ PLANAS

I SKYRIUS
BENDROSIOS NUOSTATOS

1. Nevyriausybinių organizacijų veiklos stiprinimo 2025–2029 metų veiksmų planas (toliau – Veiksmų planas) nustato nevyriausybinių organizacijų (toliau – NVO) veiklos stiprinimo tikslus, uždavinius ir priemones, jų įgyvendinimo veiksmus, terminus, laukiamus rezultatus ir vertinimo kriterijus.
2. Veiksmų plano tikslas – sudaryti ilgalaikės NVO sektoriaus plėtros sąlygas, skatinti NVO vienijimąsi ir bendradarbiavimą su viešuoju sektoriumi, NVO finansinį savarankiškumą, savanoriškos veiklos plėtrą, stiprinti bendruomeninę veiklą.
3. Veiksmų plane vartojamos sąvokos suprantamos taip, kaip jos apibrėžtos Lietuvos Respublikos asociacijų įstatyme, Lietuvos Respublikos bendruomeninių organizacijų plėtros įstatyme, Lietuvos Respublikos biudžeto sandaros įstatyme, Lietuvos Respublikos krizių valdymo ir civilinės saugos įstatyme, Lietuvos Respublikos labdaros ir paramos fondų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos savanoriškos veiklos įstatyme, Lietuvos Respublikos socialinių paslaugų įstatyme ir Lietuvos Respublikos viešųjų įstaigų įstatyme.
4. Veiksmų planas parengtas atsižvelgiant į Valstybės pažangos strategiją „Lietuvos ateities vizija „Lietuva 2050“, patvirtintą Lietuvos Respublikos Seimo 2023 m. gruodžio 23 d. nutarimu Nr. XIV-2466 „Dėl Valstybės pažangos strategijos „Lietuvos ateities vizija „Lietuva 2050“ patvirtinimo“.

II SKYRIUS
NVO SEKTORIAUS PADĖTIES APŽVALGA (SITUACIJOS ANALIZĖ)

5.	NVO sektorius yra organizuotos pilietinės visuomenės pagrindas. NVO laikomos valstybės pilietinio, socialinio ir iš dalies ekonominio gyvenimo rodikliu, atspindinčiu pilietinės visuomenės raidos ypatybes ir visuomenei aktualiausias problemas tam tikru laikotarpiu. Jos užtikrina lankstų ir operatyvų šių visuomenei aktualiausių problemų sprendimą ar kintančių poreikių atliepimą.. Piliečių telkimasis į NVO, aktyvus dalyvavimas jų veikloje, tankus stiprių NVO tinklas yra esminė demokratijos išlikimo ir jos raidos sąlyga. Dalyvavimas NVO veikloje skatina asmenis imtis iniciatyvos, bendradarbiauti, prisiimti atsakomybę už bendrus valstybės reikalus.
6.	Valstybės įmonės Registrų centro (toliau – Registrų centras) duomenimis, 2026 m. rugpjūčio mėn. Lietuvoje buvo daugiau nei 27 tūkst. pelno nesiekiančių juridinių asmenų – labdaros ir paramos fondų, asociacijų, viešųjų įstaigų, religinių bendruomenių ir tradicinių religinių bendruomenių. Nuo 2020 m. Juridinių asmenų registre kaupiami duomenys apie juridinius asmenis, turinčius NVO žymą. Tai leidžia lengviau atskirti NVO apibrėžtį atitinkančias organizacijas nuo kitų pelno nesiekiančių subjektų, pvz., svarbu atskirti valstybės ar savivaldybės įsteigtas viešąsias įstaigas nuo piliečių valia įsteigtų organizacijų. 2026 m. rugpjūčio mėn. duomenimis, NVO žymą turi daugiau nei 18 tūkst. pelno nesiekiančių juridinių asmenų.
7.	Jau daugiau nei 20 metų pagal Jungtinių Amerikos Valstijų tarptautinės plėtros agentūros (USAID) patvirtintą metodiką skaičiuojamas Pilietinės visuomenės organizacijų (toliau – PVO) tvarumo indeksas kasmet atspindi pokyčius PVO sektoriuje. Remiantis naujausiais 2023–2024 m. PVO tvarumo indekso duomenimis, Lietuvos PVO sektorius yra pajėgus spręsti visuomenei kylančius iššūkius. PVO tvarumo bendras vertinimas 2025 m. išliko 2,4 balo – toks pat kaip ir 2023–2024 m. (siekiamybė yra 1 balas). 2025 m. Lietuvos PVO tvarumo indekso ataskaita rodo, kad sektorius veikė kintančioje geopolitinėje ir ekonominėje aplinkoje, tačiau išlaikė gebėjimą prisitaikyti ir tęsti veiklą. Didžiausią įtaką sektoriui darė augančios veiklos ir darbo sąnaudos, nestabilus finansavimas bei didėjantys administraciniai reikalavimai. Teisinė aplinka išliko stabili, o sektoriaus infrastruktūra toliau nuosekliai stiprėjo dėl stiprėjančio organizacijų bendradarbiavimo, didesnės atskaitomybės ir savireguliacijos. Nors socialinių paslaugų srityje PVO išliko svarbios paslaugų teikėjos bei partnerės, šių paslaugų plėtrą ribojo finansavimo stoka ir žmogiškųjų išteklių trūkumas. Remiantis PVO tvarumo indekso duomenimis, daugiausia sunkumų PVO sektoriui kelia šios sritys: finansinis gyvybingumas, paslaugų teikimas ir organizaciniai pajėgumai.
8.	Viešosios įstaigos „Pilietinės visuomenės institutas“ atlikto Pilietinės galios indekso (toliau – PGI) 2025 m. tyrimo duomenimis, Lietuvos visuomenės pilietinė galia ūgtelėjo iki 38,5 balo iš 100 galimų (2024 m. – 36,8 balo). Šį augimą daugiausia lėmė sustiprėjęs gyventojų tikėjimas savo ir pilietinės visuomenės galimybėmis paveikti visuomenei svarbius sprendimus bei išaugęs pilietinės veiklos potencialas. Gyventojai palankiau nei ankstesniais metais vertino nevyriausybinių ir visuomeninių organizacijų bei vietos bendruomenių įtaką (vertinimas 10 balų skalėje padidėjo 0,5 balo, palyginti su 2024 m.), taip pat piliečių ir žiniasklaidos įtaką (po 0,3 balo). 2025 m. augo ir pilietinis aktyvumas: vietos bendruomenių veikloje dalyvavo 26 proc. (2024 m. – 22,9 proc.), demonstracijose, palaikymo akcijose, mitinguose ar piketuose – 12 proc. (2024 m. – 6 proc.), o internetines peticijas pasirašė 26 proc. apklaustųjų (2024 m. – 22 proc.).

Pastaba. 2021 m. PGI matuotas nebuvo.

9. PGI 2025 m. tyrimo duomenimis, savanoriškoje veikloje dalyvavo 14 proc. Lietuvos gyventojų. Nors bendras savanorystės lygis, palyginti su 2024 m., iš esmės nepakito, reikšmingai išaugo reguliariai savanoriaujančių asmenų dalis. Bent kartą per mėnesį savanoriavo 39 proc. visų savanoriaujančių asmenų (2024 m. – 28 proc.), o tai rodo stiprėjančią ilgalaikės savanorystės kultūrą. PGI 2024 m. tyrimo duomenimis, savanoriškoje veikloje nedalyvavę asmenys, paklausti, dėl kokių priežasčių joje nedalyvauja, dažniausiai nurodė laiko trūkumą (55 proc.). Taip pat daug apklaustų savanoriškoje veikloje nedalyvavusiųjų teigė, kad niekas nepakvietė, nepasiūlė (39 proc.). Kiti apklaustieji kaip nedalyvavimo priežastį nurodė amžių ir sveikatą (30 proc.) bei informacijos apie savanorišką veiklą trūkumą (29 proc.). Teigusiųjų, kad savanorystė yra tuščias laiko švaistymas, buvo 19 proc., tiek pat jų nurodė savanorystės galimybių trūkumą gyvenamojoje vietovėje.
10. Siekiant plėsti NVO galimybes, pastaraisiais metais tęsti teisėkūros darbai. 2023 m. gruodžio mėn. priimtas naujos redakcijos Savanoriškos veiklos įstatymas (įsigaliojo 2024 m. liepos mėn.), kuriuo nustatyti savanoriškos veiklos principai, organizavimo tvarka, reglamentuotos savanorių teisės ir pareigos bei išlaidų kompensavimo mechanizmai. 2024 m. parengti ir įsigaliojo šie teisės aktai: Savanoriškos veiklos išlaidų kompensavimo sąlygų, dienpinigių dydžių ir dienpinigių skyrimo ir išlaidų kompensavimo tvarkos aprašas, patvirtintas Lietuvos Respublikos Vyriausybės 2024 m. kovo 27 d. nutarimu Nr. 216 „Dėl Lietuvos Respublikos savanoriškos veiklos įstatymo įgyvendinimo“, ir Savanorio dalyvavimo savanoriškoje veikloje pripažinimo jo praktinio darbo ir (ar) mokymosi patirtimi tvarkos aprašas, patvirtintas Lietuvos Respublikos socialinės apsaugos ir darbo ministro 2024 m. birželio 28 d. įsakymu Nr. A1-434 „Dėl Savanorio dalyvavimo savanoriškoje veikloje pripažinimo jo praktinio darbo ir (ar) mokymosi patirtimi tvarkos aprašo patvirtinimo“. Pagal Nacionalinės savanoriškos tarnybos programą, patvirtintą Lietuvos Respublikos socialinės apsaugos ir darbo ministro 2025 m. balandžio 22 d. įsakymu Nr. A1-215 „Dėl Nacionalinės savanoriškos tarnybos programos patvirtinimo“, savanorišką tarnybą galės rinktis ir vyresni nei 30 metų asmenys. 2026 m. planuojama pradėti įgyvendinti šią programą, taip pat peržiūrėti ir siūlyti atnaujinti Nevyriausybinių organizacijų plėtros įstatymą.

III SKYRIUS
VEIKSMŲ PLANO TIKSLAI, UŽDAVINIAI IR LAUKIAMI REZULTATAI

11. Veiksmų plano tikslai:
11.1. sudaryti ilgalaikės NVO veiklos plėtros sąlygas;
11.2. sudaryti tvarios bendruomeninės veiklos plėtros sąlygas;
11.3. sudaryti savanoriškos veiklos plėtros sąlygas;
11.4. 	didinti visuomenės dalyvavimą viešojoje politikoje.
12. Siekiant Veiksmų plano tikslų, sprendžiami šie uždaviniai:
12.1. stiprinti NVO institucinius gebėjimus;
12.2. analizuoti NVO sektoriaus situaciją ir sudaryti sąlygas priimti įrodymais grįstus viešosios politikos sprendimus;
12.3. ugdyti ir stiprinti bendruomeninę veiklą vykdančių organizacijų institucinius gebėjimus;
12.4. stiprinti ir plėtoti savanorišką veiklą;
12.5. didinti visuomenės informuotumą apie NVO sektorių.
13.	Laukiami Veiksmų plano įgyvendinimo rezultatai:
13.1.	sustiprinti NVO instituciniai gebėjimai ir sudarytos palankesnės NVO veiklos sąlygos;
13.2.	padidėjęs savanoriškoje veikloje dalyvaujančių asmenų skaičius;
13.3.	sustiprintas NVO ir viešojo sektoriaus bendradarbiavimas;
13.4.	aktyvesnis visuomenės dalyvavimas viešojoje politikoje.

IV SKYRIUS
VEIKSMŲ PLANO ĮGYVENDINIMAS, FINANSAVIMAS IR STEBĖSENA

14.	Veiksmų plano įgyvendinimas finansuojamas iš valstybės biudžeto lėšų ir kitų teisėtų finansavimo šaltinių.
15.	Veiksmų plano įgyvendinimo stebėseną vykdo ir pasiektą pažangą periodiškai vertina Lietuvos Respublikos socialinės apsaugos ir darbo ministerija (toliau – Ministerija).
16. 	Veiksmų plano tikslai, uždaviniai, priemonės ir joms įgyvendinti skirtos lėšos nurodyti Veiksmų plano V skyriuje.
17. Veiksmų plano įgyvendinimo vertinimo kriterijų ir jų reikšmių sąrašas pateiktas Veiksmų plano VI skyriuje.
V SKYRIUS
VEIKSMŲ PLANO ĮGYVENDINIMO PRIEMONĖS, JOMS ĮGYVENDINTI SKIRTI ASIGNAVIMAI, PRIEMONIŲ ĮGYVENDINIMO VEIKSMAI IR ATSAKINGI VYKDYTOJAI

	Eil. Nr.
	Tikslo, uždavinio, priemonės pavadinimas
	Asignavimai, tūkst. Eur
	Priemonės įgyvendinimo veiksmai
	Atsakingi vykdytojai 

	
	
	2025 m.
	2026 m.
	2027 m.
	2028 m.
	2029 m.
	
	

	1. Tikslas: sudaryti ilgalaikės NVO veiklos plėtros sąlygas

	1.1. Uždavinys: stiprinti NVO institucinius gebėjimus

	1.1.1.
	Priemonė: finansuoti skėtinių nacionalinių NVO institucinio stiprinimo projektus
	697
	693
	
	
	
	Finansuojami projektų atrankos konkurso būdu atrinkti NVO vienijančių asociacijų institucinio stiprinimo projektai.
	Ministerija, Europos socialinio fondo agentūra (toliau – ESFA)

	1.1.2.
	Priemonė: stiprinti NVO sektorių, finansuojant skėtinių nacionalinių NVO veiklos projektus 
	
	
	800
	800
	800
	Finansuojami projektų atrankos konkurso būdu atrinkti NVO vienijančių asociacijų NVO sektoriaus institucinio stiprinimo projektai.
	Ministerija, ESFA

	1.1.3.
	Priemonė: finansuoti nacionalinių NVO institucinio stiprinimo projektus
	791
	784
	
	
	
	Finansuojami projektų atrankos konkurso būdu atrinkti nacionalinių NVO institucinio stiprinimo projektai.
	Ministerija, ESFA

	1.1.4.
	Priemonė: finansuoti nacionaliniu mastu veikiančių NVO institucinių gebėjimų, reikalingų reaguojant į krizes bei ekstremaliąsias situacijas ir bendradarbiaujant su institucijomis krizių atveju, stiprinimo projektus 
	
	
	400
	400
	400
	Finansuojami projektų atrankos konkurso būdu atrinkti nacionaliniu mastu veikiančių NVO institucinių gebėjimų, reikalingų reaguojant į krizes bei ekstremaliąsias situacijas ir bendradarbiaujant su institucijomis krizių atveju, stiprinimo projektai.
	Ministerija, ESFA

	1.1.5.
	Priemonė: finansuoti NVO institucinio stiprinimo projektus
	1 091,6
	990
	1 200
	1 200
	1 200
	Finansuojami projektų atrankos konkurso būdu atrinkti NVO institucinio stiprinimo projektai.
	Ministerija, ESFA 

	1.1.6.
	Priemonė: kofinansuoti NVO įgyvendinamus tarptautinius projektus
	114
	182
	130
	130
	130
	Kofinansuojami NVO įgyvendinami tarptautiniai projektai.
	Ministerija, ESFA

	1.1.7.
	Priemonė: užtikrinti NVO fondo veiklų įgyvendinimą ir administravimą
	209,4
	222
	200
	200
	200
	Organizuojami NVO fondo tarybos posėdžiai, NVO fondo tarybos nariams mokamas atlygis už vykdomą veiklą, finansuojamos NVO fondo administravimo išlaidos, vykdomas NVO fondo poveikio vertinimas, administruojama NVO fondo lėšomis finansuojamų projektų atranka, įgyvendinimas ir priežiūra.
	Ministerija, ESFA

	1.1.8.
	Priemonė: organizuoti NVO mokymus ir kompetencijų stiprinimo veiklas
	
	
	100
	100
	100
	Organizuojami mokymai ir kompetencijų stiprinimo veiklos, kuriais prisidedama prie NVO institucinio stiprinimo. 
	Ministerija, ESFA

	1.2. Uždavinys: analizuoti NVO sektoriaus situaciją ir sudaryti sąlygas priimti įrodymais grįstus viešosios politikos sprendimus

	1.2.1.
	Priemonė: atlikti NVO sektoriaus tyrimus ir rinkti duomenis
	39,5
	58
	70
	70
	70
	Atliekami tyrimai, leidžiantys įvertinti NVO sektoriaus situaciją.
	Ministerija, ESFA

	2. Tikslas: sudaryti tvarios bendruomeninės veiklos plėtros sąlygas

	2.1. Uždavinys: ugdyti ir stiprinti bendruomeninę veiklą vykdančių organizacijų institucinius gebėjimus

	2.1.1.
	Priemonė: stiprinti bendruomeninę veiklą savivaldybėse
	2 000
	2 049
	2 000
	2 000
	2 000
	Finansuojami projektų atrankos konkurso būdu atrinkti bendruomeninių organizacijų ir NVO projektai, skirti bendruomeninei veiklai ir bendruomeniškumui savivaldybėse stiprinti.
	Ministerija, Socialinių paslaugų priežiūros departamentas prie Socialinės apsaugos ir darbo ministerijos (toliau – SPPD)

	2.1.2.
	Priemonė: didinti bendruomeninių organizacijų veiklos efektyvumą ir gerinti jos kokybę
	180
	131
	180
	180
	180
	Finansuojami atrinktų bendruomenines organizacijas vienijančių asociacijų projektai ir (arba) atrinktų partnerių, padedančių efektyviai įgyvendinti bendruomeninės veiklos stiprinimo priemonę savivaldybėse, veiklos (konsultavimas, mentorystė ir kitos gebėjimų stiprinimo veiklos).
	Ministerija, SPPD

	2.1.3.
	Priemonė: stiprinti NVO, vienijančias Lietuvos Respublikos nepriklausomybės gynėjus ir kitus asmenis, nukentėjusius nuo 1991 m. sausio 11–13 d. ir po to vykdytos SSRS agresijos
	21
	21
	21
	21
	21
	Finansuojami projektų atrankos konkurso būdu atrinkti NVO, vienijančių Lietuvos Respublikos nepriklausomybės gynėjus ir kitus asmenis, nukentėjusius nuo 1991 m. sausio 11–13 d. ir po to vykdytos SSRS agresijos, projektai, skirti šių asmenų ir jų šeimų narių bendravimui bei tarpusavio pagalbai plėtoti, istorinei atminčiai liudyti ir išsaugoti, NVO narių įsitraukimui į visuomenės gyvenimą skatinti.
	Ministerija, SPPD

	3. Tikslas: sudaryti savanoriškos veiklos plėtros sąlygas

	3.1. Uždavinys: stiprinti ir plėtoti savanorišką veiklą

	3.1.1.
	Priemonė: organizuoti kampanijas, įgyvendinti priemones, atlikti gyventojų apklausas, siekiant skatinti juos įsitraukti į savanorišką veiklą, ją koordinuoti, atlikti jos analizę, skleisti gerąją patirtį
	15
	20
	20
	20
	20
	Organizuojamas priemonių, skatinančių gyventojus įsitraukti į savanorišką veiklą, įgyvendinimas, šios veiklos koordinavimas, atliekama savanoriškos ir bendruomeninės veiklos analizė ir gerosios patirties sklaida.
	Ministerija

	4. Tikslas: didinti visuomenės dalyvavimą viešojoje politikoje

	4.1. Uždavinys: didinti visuomenės informuotumą apie NVO sektorių

	4.1.1.
	Priemonė: organizuoti tikslinių grupių diskusijas, forumus, mokymus ir kitus renginius, skirtus NVO įtraukčiai į viešųjų paslaugų teikimą didinti, NVO bendradarbiavimui ir plėtrai aptarti, NVO gerajai patirčiai skleisti, NVO problemoms bei aktualijoms viešinti
	10,5
	19
	48
	48
	48
	Organizuojamos tikslinių grupių diskusijos, forumai, mokymai ir kiti renginiai.
	Ministerija



VI SKYRIUS
VEIKSMŲ PLANO ĮGYVENDINIMO VERTINIMO KRITERIJŲ IR JŲ REIKŠMIŲ SĄRAŠAS

	Eil. Nr.
	Vertinimo kriterijaus kodas
	Tikslų, uždavinių, vertinimo kriterijų pavadinimai ir matavimo vienetai
	Vertinimo kriterijaus reikšmė
	Atsakingi vykdytojai

	
	
	
	2025 m.
	2026 m.
	2027 m.
	2028 m.
	2029 m.
	

	1. Tikslas: sudaryti ilgalaikės NVO veiklos plėtros sąlygas

	R-09-003-02-07-18-01 
	Finansinis tvarumas (PVO tvarumo indekso dalis) (balai)
	2,6
	2,9
	2,8
	2,7
	2,7
	Ministerija 

	R-09-003-02-07-18-02 
	NVO dalyvavimas teikiant paslaugas (PVO tvarumo indekso dalis) (balai)
	2,6
	2,8
	2,7
	2,7
	2,6
	Ministerija

	1.1. Uždavinys: stiprinti NVO institucinius gebėjimus

	1.1.1.
	P-1-1-1
	NVO institucinio stiprinimo projektai, kuriems skirtas finansavimas (skaičius)
	69
	69
	50
	50
	50
	Ministerija

	1.2. Uždavinys: analizuoti NVO sektoriaus situaciją ir sudaryti sąlygas priimti įrodymais grįstus viešosios politikos sprendimus

	1.1.2.
	P-1-1-2
	Atlikti tyrimai ir įgyvendintos analitinės veiklos, leidžiantys įvertinti NVO sektoriaus situaciją (skaičius)
	2
	2
	2
	2
	2
	Ministerija

	2. Tikslas: sudaryti tvarios bendruomeninės veiklos plėtros sąlygas

	R-T-2-1
	Gyventojų, įsitraukusių į bendruomeninių organizacijų veiklą, dalis (procentai)
	28
	29
	30
	31
	32
	Ministerija

	R-09-003-02-07-17-01
	Visuomenės pilietinis aktyvumas (PGI indekso dalis) (balai)
	48,0
	35
	38
	39
	40
	Ministerija

	2.1. Uždavinys: ugdyti ir stiprinti bendruomeninę veiklą vykdančių organizacijų institucinius gebėjimus

	2.1.1.
	P-2-1-1
	Bendruomeninę veiklą stiprinantys projektai, kuriems skirtas finansavimas (skaičius) 
	1 000
	1 000
	1 000
	1 000
	1 000
	Ministerija

	3. Tikslas: sudaryti savanoriškos veiklos plėtros sąlygas

	R-T-2-2
	Asmenų, per paskutinius 12 mėnesių dalyvavusių savanoriškoje veikloje, dalis (procentai)
	20
	20
	21
	22
	23
	Ministerija

	3.1. Uždavinys: stiprinti ir plėtoti savanorišką veiklą

	3.1.1.
	P-3-1-1
	Suorganizuoti renginiai ir įgyvendintos veiklos, skirti savanoriškai veiklai stiprinti ir plėtoti (skaičius) 
	2
	2
	2
	2
	2
	Ministerija

	4. Tikslas: didinti visuomenės dalyvavimą viešojoje politikoje

	R-T-2-3-1
	NVO, PVO ir bendruomenių pilietinės įtakos suvokimas (PGI indekso klausimas) (balai) 
	5
	5,1
	5,2
	5,3
	5,4
	Ministerija

	4.1. Uždavinys: didinti visuomenės informuotumą apie NVO sektorių

	4.1.1.
	P-4-1-1
	Parengtos rekomendacijos dėl didesnio visuomenės įtraukimo į sprendimų priėmimo procesą ir įdiegtos naujos svarstomosios demokratijos priemonės (skaičius)
	1
	1
	1
	1
	1
	Ministerija

	
	P-4-1-2
	Suorganizuoti renginiai ir įgyvendintos veiklos, skirti NVO ir viešojo sektoriaus bendradarbiavimui skatinti, NVO gerajai patirčiai skleisti, NVO problemoms bei aktualijoms viešinti (skaičius)
	3
	3
	3
	3
	3
	Ministerija


_________________________

